User talk:Jessikang


 * } Mean as custard (talk) 07:51, 24 April 2011 (UTC)

Nieves Baens del Rosario
Nieves Baens del Rosario Wiki

Buhay ni Nieves Baens del Rosario

Siya ay ipinanganak sa Orani, Bataan noong ika-24 ng Hulyo, 1902. Siya ang pang-anim sa siyam na magkakapatid. Ang kanyang mga magulang ay sina Professor Pablo Baens at Petra Sevilla. Siya'y isang Executive, lawyer, lecturer, writer, feminist, labor, asawa, at ina. Pumunta siya sa Maynila upang mag-aral ng pag-aabogado pagkatapos niyang gumradweyt bilang valedictorian noong hayskul. Nagtrabaho siya bilang isang clerk sa Bureau of Labor noong 1923 na may sweldong Php40 isang buwan. Matapos niyang gumradweyt sa Philippines Law School at makapasa sa bar exams ay na-promote siya bilang Chief of the Women and Child Section sa Bureau of Labor.

Buod ng "Talagang Hindi Na"

Ito ay tungkol sa tatlong batang magkakaibigang sina Norio, Pila at Caring. Nakagawian na nilang mag-igib ng tubig upang makatulong sa kanilang mga magulang. Ngunit isang araw sa kanilang pag-iigib ay may nakita silang patay na pusa sa pinagkukuhanan nila ng tubig, at naisip nilang di pala malinis ang tubig na iniinom nila. Biglang umulan ng malakas at nagkaroon ng bagyo kasama ang malalakas pa na kulog. Natakot silang tatlo. Noong tumila na ay umuwi na sila. Noong sumunod na araw sa paaralan ay napansin nina Norio at Pila na wala si Caring sa klase kaya naman pinuntahan nila ito sa bahay. Mayroon palang sakit si Caring at nadatnan nilang para itong "baliw". Masyadong natakot si Caring kaya ito nabaliw o kaya naman ay nagkasakit dahil sa dumi ng tubig. Noong lumaki na sila Norio at Pila ay sila ang naging mag-asawa. Hindi na nila muli pinag-igib ang kanilang mga anak.

Tauhan sa "Talagang Hindi Na"

Norio- mapag-alaga sa kaniyang mga kaibigan, may tinatagong "crush" kay Caring

Caring- mayroong mga kumikislap at mapag-birong mata ayon kay Norio, matatakutin, nabaliw

Pila- napangasawa si Norio

Paksa at Tema sa "Talagang Hindi Na"

Pinoprotektahan ng lalaki ang babae- noong umuulan ng malakas ay si Norio ang umakap sa dalawang babaeng kasama niya upang protektahan ito sa malalakas na kulog

Pambatang pagmamahal- dinadaan ni Norio sa pang-aasar ang pagpapakita niya ng kagustuhan kay Caring noong mga bata pa sila

Buod ng "Ang Tatlong Magkakapatid"

Ito ay tungkol sa tatlong magkakapatid na sina Lusing, Mameng, at Idad. Sina Lusing at Idad ay maganda at hindi gumagawa ng mga trabaho si bahay. Samantalang si Mameng naman ang parang alila nila sa bahay na gumagawa lahat ng gawaing bahay. Kahit ganto ay nagmamahalan silang tatlong magkakapatid. Sadyang mapagtiis lang talaga si Mameng. Isang araw ay may dumating na mayamang binata na si Ginoong Villegas at inaanyayahan halos lahat ng tao sa kanilang siyudad. Inisip ng ina ng magkakapatid na ito na ang oportunidad nilang makaahon sa kahirapan kung may magustuhan si Emong kay Lusing o kay Idad. Kaya naman naghanda ng mabuti sina Aling Omeng (ina), Lusing at Idad para sa okasyon na ito. Si Mameng ang gumawa ng kanilang mga damit. Pag-uwi ng magkakapatid sa okasyon ay nakita nilang nakaayos si Mameng at nakita ang kagandahan nito. Nahiya si Mameng dahil kasama nila Emong. Madalas nang dumadalaw si Emong sa kanilang bahay. Akala ni Aling Omeng na kay Lusing o Idad may gusto si Emong. Nagtapat si Emong kay Mameng ng pagmamahal at sa takot ni Mameng na baka magalit ang kanyang mga kapatid ay naglayas siya at pumunta ng Maynila. Lubhang nalungkot ang mag-iina at si Emong. Pagkatapos ng ilang taon ay magkasamang bumalik si Emong at Mameng at sila'y kasal na. Ipinaliwanag ni Mameng ang lahat. Naging mainit ang pag-tanggap ng mag-iina sa kanilang pagbabalik. Ikinuha mula sa "http://tl.nievesbaensdelrosario.wikia.com/wiki/Buod_ng_%22Ang_Tatlong_Magkakapatid%22"

Tauhan sa "Ang Tatlong Magkakapatid"

Aling Omeng- Ina ng tatlong magkakapatid, gusto makapangasawa ng mayaman ang kaniyang mga anak upang makaahon sa kahirapan

Mameng- gitna sa tatlong magkakapatid, gumagawa lahat ng trabaho sa bahay, mapagmahal, mayroong tinatagong kagandahan

Lusing at Idad- dalawang kapatid ni Mameng na walang alam na gawain sa bahay, laging nagpapaganda at inaayos ang kanilang anyo

Ginoong Villegas/Emong- mayaman, may lihim na pagmamahal kay Mameng

Paksa at Tema sa "Ang Tatlong Magkakapatid"

Pamilya bago Lalaki- mas pinili ni Mameng na umalis nalang sa kanilang tahanan dahil nag-aalala siyang baka masaktan ang kaniyang mga kapatid pag nalaman na nagmamahalan sila ni Emong. Sinakripisyo niya ang lahat para sa kaniyang pamilya

Pagka misteryoso ng mga lalaki- litong lito sina Aling Omeng kung si Idad o Lusing ba ang tinatangi ni Emong. Lagi kasi itong bumibisita sa kanilang bahay kaya akala nila na ito ang dahilan. Hindi man lang nila naisip na si Mameng pala.

Buod ng "Biro ng Valentine"

Si Menandro Roman ay nagta-trabaho sa isang opisina. Kilala siya doon bilang isang tahimik na lalaki na hindi masyado nakikipagsalamuha sa kaniyang mga kasama sa trabaho. Noong malapit na ang Araw ng Mga Puso ay biglang inalok ni Elena o mas kilalang Nena si Menandro na bumili naman ng binibenta niyang valentine card. Nagtaka si Menandro dahil di naman nito inaalok si Menandro na bumili ng kaniyang mga paninda sa mga normal na araw. Para bang may pinapahiwatig si Elena. Tumanggi si Menandro sa kanyang alok at sinabing wala naman siyang pagbibigyan nito. Ngunit ang totoo ay may mahal siya sa kanilang probinsya na nag ngangalang Menang. Nagkahiwalay sila nito noong pumunta siya sa Maynila at inaakala niyang may iba na si Menang. Pagkatapos ng trabaho ay namamasyal masyal siya sa labas at bigla niyang natagpuan ang sarili niyang tumitingin ng valentine cards. Naisip niyang biruin si Nena at padalhan ito ng card. Noong pumasok na sila ulit sa trabaho ay hinihintay ni Menandro na kausapin siya Nena tungkol sa card, ngunit walang nangyari kahit lumipas pa ang isang linggo. Nakaramdam si Menandro ng pananabik tuwing nakikita si Nena at nababaliw na siya kasi hindi siya kinakausap nito. Isang araw may natanggap din na valentine card si Menandro ngunit galing ito kay Menang. Nakalagay ay "Ikaw rin ang aking Valentine". Bumalik lahat ng nararamdaman ni Menandro kay Menang at dali daling nagbakasyon at pumunta sa kanilang probinsya. Pinakita ni Menang ang binigay na card ni Menandro na dapat ay pang-biro niya kay Nena. Nakita niyang ang N ay naging M at dinagdagan ng "ng" sa huli upang maging Menang ang nasa sulat. Si Nena pala ang nagpadala ng sulat na ito kay Menang dahil alam niyang siya talaga ang mahal ni Menandro.

Tauhan sa "Biro Ng Valentine"

Menandro- tahimik sa trabaho, may nag-iisang mahal na si Menang

Nena- may lihim na pagtingin kay Menandro, kasama ni Menandro sa trabaho

Menang- inakalang para talaga sa kanya ang Valentine card na pinadala ni Menandro

Paksa at Tema sa "Biro ng Valentine"

Pagiging martyr ng babae- kahit gusto ni Nena si Menandro ay sinakripisyo niya ang kanyang pag-ibig upang mapunta si Menandro sa kaniyang tunay na mahal

Pagiging "paasa" ng mga lalaki- alam ni Menandro na may pag-tingin si Nena sa kanya at biniro niya pa ito gamit ang valentine card

Madaling mag-sawa- noong mga panahon na nahuhulog na ang loob ni Menandro kay Nena ay nagpadala din ng card si Menang. Isang sulat lang ni Menang ay bumalik agad si Menandro sa kanya at kinalimutan na si Nena

Buod ng "Masakit Ang Huling Hiwa"

Nagtutupi ng damit si Tinay sa kanilang bahay ng biglang dumating si Luring na may balitang dumating na daw Badong galing Maynila. Nanlamig ang pakiramdam ni Tinay ng narinig niya ang balitang ito. Nagbalik ang kanyang unang mahal na sumira sa kanyang puso. Sabi pa ni Luring ay may handaan para sa mga kababata ni Badong. Tinanong ni Luring kung ano ang isusuot ni Tinay para sa okasyon na ito. Sabi ni Tinay na wala naman daw siyang paanyaya galing kay Badong at pinaalis na si Luring. Dahil sa ayaw niyang makita si Badong ay doon muna siya pumunta sa kanilang kubo kasama ang kanyang tatay. Inani na nila ang kanilang mga tinanim na pakwan. Pagkabalik nila ay biglang bumisita si Badong at ang kanyang asawa na si Minda kanila Tinay upang bumili ng kanilang mga pakwan. Sobrang nagulat si Tinay at walang kamalay-malay ang kanyang tatay at pinatuloy ito sa bahay. Nagtatanghalian sila at hiniwa ang pakwan. Nakita nilang maputla pa ang pakwan at hindi pa handa para kainin. Sinabi bigla ni Tinay na "Talagang ganyan ang buhay. Iyong makinis at maganda ang labas ay hindi maganda sa loob." Natamaan si Badong at kumain nalang ng tahimik.

Tauhan sa "Masakit Ang Huling Hiwa"

Tinay- hindi pa nawawala sa isipan ang kanyang unang mahal

Luring- kaibigan ni Tinay na naghatid ng balita na bumalik na si Badong

Badong- ang unang mahal ni Tinay na tinaksilan siya at nagbalik mula Maynila

Minda- asawa ni Badong

Paksa at Tema sa "Masakit Ang Huling Hiwa"

"First love never dies"- ang una mong minahal ay mahirap kalimutan, lalo na kung hindi maganda ang pagkaka tapos ng inyong relasyon

Pag-iwas sa hindi magandang sitwasyon- lumayo si Tinay sa kanilang bahay para hindi sila magkita ni Badong. Ngunit nakita parin ni Badong kung nasaan siya.

Buod ng "May Pilak"

Si Aling Pinang at ang kanyang anak na si Flora ay nakatira sa probinsya. Ang kanyang ama naman ay nasa Maynila nagta-trabaho. Minsan napapansin ni Flora na malungkot ang kanyang ina. Si Aling Pinang ay nagtatahi at gumagawa ng mga banig. Minsan ay may kinailangan siyang materyales na sa Maynila lamang makukuha. Umalis si Flora upang bumili ng mga materyales na ito at pumunta sa bahay ng kanyang ama. Pag pasok niya sa kwarto nito ay may nakita siyang ibang babae na nakahiga sa kama ng kanyang tatay. Wala ang tatay niya dito. Nagalit si Flora sa babae at pinag sasampal ito dahil sinira daw ng babaeng ito ang kanilang tahanan. Umuwi na siya sa kanila at nilihim ang lahat sa kanyang ina. Matapos ang ilang buwan ay bumisita ang kaniyang tatay sa kanila. Ipinaliwanag nila na ang babaeng sinampal niya ang totoo niyang ina. Iniwan daw si Flora nito dati at si Aling Pinang na pangalawang asawa ni Mang Crispin ang nag-alaga sa kanya. Naiyak si Flora at hindi alam ang gagawin. Umuwi ang kanyang tatay sa Maynila upang hintayin si Flora at tumira kasama ang kaniyang totoong ina. Ngunit hindi kayang iwan ni Flora si Aling Pinang na tinuring niyang totoong ina. Naisip niya na ang solusyon ay tanggapin na ni Flora ang pag-alok sa kasal ni Tano upang hindi na niya kailanganing umalis papuntang Maynila. Bibisita nalang daw siya sa kanyang tatay.

Tauhan sa "May Pilak"

Flora- ang ampon ni Aling Pinang, malihim, mahal ang tinuring na ina, madali madala ng kanyang galit

Aling Pinang- itinago kay Flora ang katotohanang hindi siya ang tunay na ina

Tano- anak ng isang angkang marangal, maginoo, matalino at magalang

Mang Crispin- ang may asawa sa Maynila at "querida" si Aling Pinang

Totoong ina ni Flora- maunawain, pinatawad agad si Flora noong sinampal niya ito

Paksa at Tema sa "May Pilak"

Pagiging tapat sa asawa- si Mang Crispin ay may querida na si Aling Pinang

Pagiging malihim sa anak- hindi agad sinabi nila Aling Pinang kay Flora ang katotohanan para hindi ito masaktan

Pagiging ma-protekta ng magulang sa anak- noong una ay ayaw ni Aling Pinang kay Tano dahil parang inaagaw niya ang kaisa-isang mahal at anak niya na si Flora